NaiveNeuron/SloPal huggingface dataset:
Hraško, Igor, poslanec NR SR (2013-02-05):
Ďakujem pekne. Pán kolega Blanár, dotkol si sa tam niektorých bodov. Ja som si teda len niektoré z nich poznačil, lebo rezonujú nielen v súvislosti so zdravotníckymi zákonmi, ale aj s inými. A mám tento pocit, odkedy som nastúpil do parlamentu. Takže len budem rozširovať trošku to povedomie v súvislosti s tým, čo si teda hovoril. Konzultácie so zväzmi na rôznych teda úrovniach, ako hovorím, nielen týkajúce sa zdravotníckych zákonov, sú polemické, pretože mám taký pocit, že sa komunikujú len v tých medziach, aby to mali jednotlivé ministerstvá posvätené, tieto svoje návrhy. Ja mám totižto spätnú väzbu, napr. od lekárnikov, ktorí nie sú za to, ako sa schválili zákony, čo sa týka odbornosti, čo sa týka zľavových systémov a podobne. Takže naozaj neviem, s kým sa komunikovalo v rámci tohto, keď sami lekárnici sú proti tomu. Možno sa komunikovalo len s biznismenmi, ktorí robia biznis s liekmi, ale nie sú to skutoční odborníci. Ale to je opäť na inú debatu. Ďalej si sa dotkol dohľadu. Dohľad treba, ale ja by som povedal, že doteraz ministerstvo nevykonávalo dohľad nad, teda nad nemocnicami, pretože stále sa šafári s financiami v nemocniciach, samozrejme, rôznymi spôsobmi. A mne to je teraz jedno, či je to za tejto vlády, za tých predchádzajúcich, furt sa v nemocniciach rozkrádalo. A mám informácie, že sa tam záhadným spôsobom rozdávajú zákazky, napr. na upratovanie a pod. Ďalej už len na margo výmenných lístkov. Možno by sa viac mali počúvať aj občania, pretože mne ľudia, teda voliči hovoria, že výmenné lístky sú vo väčšine prípadov, žiaľ, byrokratická buzerácia. Takže skutočne je otázne, či tie výmenné lístky majú alebo nemajú opodstatnenie. Ďakujem.
Paška, Pavol, predseda NR SR (2012-05-02):
Ďakujem pekne pani podpredsedníčke Janke Laššákovej za spoluprácu. Konštatujem, že všetci náhradníci na neuplatňované mandáty a na zaniknutý mandát zložili ústavou predpísaný sľub. Želám veľa úspechov a teším sa na spoluprácu. Budeme pokračovať návrhom na voľbu poslancov Národnej rady Slovenskej republiky za členov výborov Národnej rady Slovenskej republiky a návrhom na zmeny v zložení výborov Národnej rady Slovenskej republiky , je to tlač 18, bola rozdaná. Otváram rozpravu o tomto bode programu. Pani poslankyňa Mezenská. Končím možnosť prihlásiť sa do rozpravy. Chce pani poslankyňa vystúpiť? Nie. Takže vyhlasujem rozpravu za skončenú. A budeme hlasovať o návrhu uznesenia tak, ako vám bol predložený do lavíc. Hlasujeme. (Hlasovanie.) 140 prítomných, 138 bolo za, 2 sa zdržali. Konštatujem, že Národná rada schválila navrhované uznesenie. Vážené kolegyne, kolegovia, vzhľadom na to, že o účasť na rokovaní 2. schôdze požiadal aj pán prezident, vyhlasujem teraz prestávku do 13.55 hod. Najprv zaujmú svoje miesta pán premiér a vláda Slovenskej republiky a potom privítame pána prezidenta, vzápätí budeme pokračovať bodom programu, kedy pán premiér prednesie návrh programového vyhlásenia vlády. Takže prestávka do 13.55 hod. Ďakujem. (Prestávka.) (Po prestávke.)
Šimečka, Michal, podpredseda NR SR (2024-02-02):
Ďakujem. Pán poslanec Dej.
Jarjabek, Dušan, poslanec NR SR (2014-02-05):
Ja len, že nikto nikdy nečakal na žiadneho poslanca, ale padlo elektronické zariadenie tejto Národnej rady, tak by som vás poprosil, aby ste si upresnili svoje, resp. vaše vedomosti. Ďakujem za pozornosť. (Reakcie z pléna.)
Pellegrini, Peter, predseda NR SR (2016-02-11):
Pán poslanec Érsek.
Dostál, Ondrej, poslanec NR SR (2017-10-11):
Pán poslanec Budaj, ja na rozdiel od pani poslankyne Grausovej som rád, že rozlišujete medzi televíziou a parlamentom. Parlament má trochu iné funkcie ako televízia a televízne vystúpenie. A škoda, že si to niektorí iní poslanci a poslankyne, to, že je tam nejaký rozdiel, neuvedomujú. Nazvali ste ten návrh zákona alebo ten zákon, ktorý už schválil parlament, mrzácky a argumentovali ste aj tým, že stratil podporu viacerých predkladateľov. No ale ten zákon bol mrzácky od začiatku a tým, že strácal podporu, tak sa možno stal menej mrzácky, ale mrzáckym, samozrejme, ostal. Ale to, ako sa menil, teda rozhodne nebolo znakom toho, že sa zhoršuje, ale tie zmeny, samozrejme, nie sú dostatočné, a preto pán prezident návrh vetoval. A ako posledné som chcel povedať niečo podobné, ako povedal pán poslanec Osuský. Mali sme tu rozpravu na základe písomných prihlášok, na základe ústnych prihlášok a z koaličných poslancov sa prihlásil iba pán poslanec Číž v nejakom náhlom vzrušení. Zo svojej faktickej poznámky zrejme, keď reagoval na moje včerajšie vystúpenie, dnes nepovažoval za potrebné vôbec prísť. Ja aj s kolegami z opozície sme sa v rozprave snažili argumentovať. Vychádzali sme z toho, čo napísal pán prezident, vychádzali sme z toho, čo sme hovorili v rozprave pri schvaľovaní zákona, argumentovali sme. Je na ľuďoch, aby posúdili, či dobre alebo zle. Ale koaliční poslanci nikto nevystúpil v rozprave, boli to len šteky vo faktických poznámkach, boli to osobné útoky, urážky, hrubé, vulgárne. Páni poslanci Jarjabek, Hrnko, Číž, výkvet tejto vládnej koalície, a na... (Prerušenie vystúpenia časomerom.)
Kosová, Ingrid, poslankyňa NR SR (2024-02-15):
Ďakujem veľmi pekne za slovo, pán predsedajúci. Pán Michelko, ja som v nemom úžase! Nič z toho, čo ste doteraz povedal, ma nepresvedčilo, nebol to žiadny jediný argument, ktorý by dokazoval, že tie vaše návrhy sú naozaj opodstatnené, nehnevajte sa. Pretože vo vzťahu k tomu, čo sa tu deje posledných sto dní, nemôže byť ani pochybnosti o tom, že sa tu snažíte z pozície arogancie moci dobreže nie ovládnuť celé Slovensko, nehnevajte sa. Zrušenie ŠPÚ, kompetenčný zákon, snaha o ovládnutie RTVS, koho chcete presvedčiť o tom, že naozaj sú vaše zámery úprimné? A ešte takýmto netransparentným spôsobom, ktorý znižuje absolútne dôveru v to, že máme tu nejaké dobré, netransparentné a nezávislé inštitúcie a že naozaj chcete chrániť demokraciu. Tak nehnevajte sa, ale keby ste to naozaj chcel, keby ste naozaj stál o to, tak sa naozaj snažíte zachovať v prvom rade transparentné výberové konania, kde by boli odborníci a odborníčky a bez politickej nejakej príslušnosti. To je najzákladnejšie. Čo keby ste radšej naozaj zanechal tie otvorené výberové konania a dal verejné výzvy, ktoré jasne stanovujú kritériá na tie dané pozície. Viac by ste spravil pre Slovensko, nehnevajte sa. Čiže tento zákon ide absolútne mimo všetkých snáh o normalizáciu kultúrnej obce a môžete sa hanbiť, že ho vôbec predkladáte. Ďakujem.
Faič, Vladimír, poslanec NR SR (2020-12-02):
Ďakujem za slovo, pán predsedajúci. Pán poslanec Petrák, chcem ti na úvod poďakovať za tvoje vystúpenie. Ako ťa dlhé roky už poznám, vždy sa venuješ odborným veciam, pripravuješ si vždy vecné vystúpenia pri všetkom a pri tomto vystúpení si zúročil aj tvoje skúsenosti, keď si vykonával funkciu predsedu školského výboru. Takto nejako má vyzerať vystúpenie poslanca k rozpočtu v tej kapitole, ktorej sa venuje odborne niekoľko rokov. Ten problém je tu ale ten, že z tej strany vládnej koalície, ktorí by tu teda mali obhajovať tento návrh rozpočtu aj po jednotlivých kapitolách, a tak isto ten, tí terajší predsedovia výborov, by sa očakávalo, že tu bude nejaká vecná oponentúra, že tu bude súboj argumentov. Nič takého sa tu nedeje. Naozaj tu boli z vládnej koalície sedem-osem poslancov počas prerokovávania zákona roka. Takéto vystúpenie mal aj pred tebou, samozrejme, pán poslanec Kamenický. Pokiaľ ja som v tomto parlamente, a dosť dlho, vždy po vystúpení bývalého ministra, ktorý teda bol potom vo funkcii poslanca, vystúpil minister a oponoval mu v tej kritike, ktorú, ktorej podrobil rozpočet. Nazdávam sa, že pán minister Heger premeškal túto príležitosť alebo nemal argumenty do súboja s Kamenickým. Ďakujem.
Jakab, Július, poslanec NR SR (2023-12-13):
Ďakujem veľmi pekne za všetky faktické poznámky. Práve preto som to robil, lebo sa mi nezdal ten predvolebný sľub, že z toho, čo máte, tak vám nebudeme brať a keď som videl to paragrafové znenie, tak si hovorím, toto asi, asi nikto nebude čítať, nikto to nebude lúskať, tak to skúsim urobiť ja a tak ako hovorila pani poslankyňa Nash, tak, a potom vlastne pán poslanec Sabo, tak presne, presne to je princíp tých poplatkov, hej, že vlastne služby sa nezlepšujú, iba sa zdvíhajú poplatky. Ľudia budú rovnako stáť v radoch, tak ako stoja doteraz, a budú mať rovnaký problém s vybavením tých dokladov, ako majú doteraz. Len si proste priplatia 50, možno aj 100 %, a to je to, čo som vlastne ľuďom chcel svojím počinom ukázať. Pán poslanec Dubéci vlastne to tak aj trochu načrtol. Asi by bolo hlúpe si za to brať celý kredit, aj so svojimi asistentmi sme to spravili, trvalo nám to asi jednu noc, keď sme lúskali ten zákon a porovnávali ho so všetkými poplatkami, ktoré, ktoré existujú, a potom z toho vznikol takýto zoznam. Ale chcem vlastne povzbudiť všetkých. Tak ako sme sa tu teraz bavili o tej, o tej pochvale, tak ja si myslím, že aj pre tú opozíciu, viete, súdržnosť je základ. Tak ako hovoril pán Pollák. Alebo ako pán Ledecký, že keď nebudeme ticho, keď naozaj budeme vystupovať k tým zákonom, tak možno aj tá motyka vystrelí a možno niekoho presvedčíme. Netreba sa vzdávať kvôli tomu, že sme momentálne v menšine. Treba sa vedieť pochváliť za dobrú prácu, ja vám za tie pochvaly ďakujem, ale treba aj naďalej spolupracovať, byť v tom jednotní a postupovať tak, aby sme čo najviac odhaľovali aj možno v menšine to, čo súčasná vláda robí. Ďakujem veľmi pekne ešte raz všetkým. (Potlesk.)
Verešová, Anna, poslankyňa NR SR (2016-12-08):
Neviem, prečo máte akúsi obsesiu sústavne hovoriť o Rómoch, keď si osobne, aj tu boli predstavené, ochrana ľudských práv úplne všetkých. Ja som robila aj s matkami bielymi, ak to môžem takto povedať, so ženami bielymi, sčasti aj rómskymi a mala som inú skúsenosť, akú máte vy. Nikto ich tu, ich tu nepreferuje, nikto ich tu neobhajuje takým spôsobom, že by ich vyvyšoval nad iných. Máte obsesiu.
M. Dzurinda, predseda vlády SR: (2002-02-05):
(Prerušenie rokovania o 19.03 hodine.)
Jurinová, Erika, podpredsedníčka NR SR (2014-06-26):
Na vaše vystúpenie, pán poslanec, chce reagovať pani podpredsedníčka Laššáková s faktickou poznámkou. Uzatváram možnosť prihlásiť sa. Nech sa páči, pani podpredsedníčka Laššáková.
Mazurek, Milan, poslanec NR SR (2021-06-25):
Pán kolega, vyčítal si strane SaS, že tu má len jednu poslankyňu, ktorá sa tu rozhodla takýmto spôsobom bojovať proti tejto téme, ale celkove toho, čo sme dnes svedkom, je nesmierne smutné a smutné predovšetkým z pozície radových občanov Slovenskej republiky. Najprv si vláda schválila systém hlasovania, kedy si teda odsúhlasili, že v piatok o jedenástej, ako je štandard, sa hlasovať nebude a teda jediné, čo poslanci Národnej rady, ktorým sa tu nechcelo byť, lebo veď asi je to veľmi nepohodlné, asi je to náročné, museli urobiť, je prísť sa sem ráno zapísať a odísť preč. Odísť preč, mali by pokoj, nemuseli by tu byť na hlasovaní, nikto by im nič nevyčítal z vlastných klubov, nič by nepokazili. Lenže keď som tu ráno prišiel a počúval ten neuveriteľne dlhý zoznam ľudí, ktorí sú ospravedlnení z dnešného rokovania, tuším 25 ľudí alebo koľko ich bolo, tak ja už to vnímam ako výsmech a urážku ľuďom v Slovenskej republike, že oni sa tak veľmi tešili domov, že už včera museli odtiaľto odísť a neboli sem schopní ani len prísť dneska ráno sa zapísať. Veď to už je, to už je smutné bez ohľadu na to, či ich táto téma zaujíma alebo nie. Ospravedlňujem sa tým, ktorí mali nejaké možno vážne dôvody, preto sem neprišli. Ale takto sa vysmievať ľuďom do tváre? Veď ste chceli byť tá pozitívna nejaká zmena, ktorá to tu zavedie, nové štandardy. Preto, pán kolega, čo sa týka aj tejto témy, ktorú tu riešime, ja zopakujem to, čo povedal môj predrečník. Toto je hodnotová záležitosť. Ide o to, kto si na koľko cení ľudský život. Či sa budeme pozerať cez ideologické pohľady, kedy si dokážeme dehumanizovať čokoľvek, v ich prípade humanizovať pomaly kuriatka a dehumanizovať človeka, chrániť medvede a neviem, čo všetko, ale zároveň sa tešiť pomaly zo smrti človeka, robiť tomu propagandu alebo mať ten druhý pohľad, že si chránime a ctíme životy všetkých.
Droba, Juraj, poslanec NR SR (2013-10-25):
Ja k dvom veciam. Čo sa týka zelenej šípky doprava, tak môj návrh nie je identický s tými, s ním, lebo tá zelená šípka zasvieti iba v momente, ak už žiadne iné auto tadiaľ ísť nemôže. Ja hovorím o situáciách, kde vy jednoducho doprava môžete odbočiť vždy, ale je na vás, aby ste si strážili, že či niečo prichádza zľava alebo neprichádza, ale z protismeru. Takže tá zelená šípka je vlastne automaticky signálom, môžete ísť, nič vás neohrozí, možnože chodci akurát, vy môžete ohroziť chodcov. Ale nestane sa vám, že keď máte zelenú šípku, takže vám niečo príde vlastne od ľavej ruky. Čo sa týka ešte, poviem aj k tej jazde bicyklov v protismere. Ono je to, ja som zvažoval dokonca aj podanie piateho pozmeňujúceho návrhu, tak ako pán Huba spomenul jazdu bicyklov v protismere, ale tam ma upozornili, že mohlo by to byť veľmi kontroverzné povoliť akúkoľvek jazdu v protismere, lebo by si to zase slovenskí aj vodiči, aj cyklisti mohli interpretovať ináč. Takže, takže tento návrh som nepodal, ale filozoficky sa s ním tiež stotožňujem. Napríklad taká Medená ulica, je tam 200 m, ktoré ak chcete ísť podľa predpisov na bicykli, tak z tých 200 m sa vám stane zrazu 900 m, keď to musíte celé obísť ten blok a podobne. Tých situácií je veľa. Ďakujem.
D. Lipšic, podpredseda vlády SR, minister spravodlivosti SR: (2003-09-16):
Pri príprave návrhu zákona sme vychádzali z ustanovení medzinárodných dohovorov, ktorými je Slovenská republika viazaná, predovšetkým sme prihliadali na úpravu ochranných označení pôvodu výrobkov v rámci komunitárneho práva, ktorého základným prameňom je nariadenie Rady č. 2081/1992 o ochrane zemepisných označení a označení pôvodu poľnohospodárskych výrobkov alebo potravín v znení nariadenia rady č. 535/1997. Návrh zákona je prispôsobený uvedenému právnemu aktu s cieľom vytvorenia podmienok na bezchybné fungovanie komunitárneho režimu ochranných označení pôvodu výrobkov a zemepisných označení a je komunitárnym právom vymedzené pre poľnohospodárske výrobky a potraviny pochádzajúce zo Slovenskej republiky. Návrh zákona je v súlade s Ústavou Slovenskej republiky, ústavným poriadkom ako aj s medzinárodnými zmluvami a dohovormi, najmä s parížskym dohovorom na ochranu priemyselného vlastníctva, madridskou dohodou o potlačovaní falošných alebo klamlivých údajov o pôvode tovaru, lisabonskou dohodou o ochrane označení pôvodu výrobkov a ich medzinárodnom zápise a dohodou o obchodných aspektoch práv k duševnému vlastníctvu. Ďakujem. Z. Martináková, podpredsedníčka NR SR: Poprosím spravodajcu, pána poslanca Ľubomíra Vážneho, ktorého navrhol gestorský Výbor Národnej rady Slovenskej republiky pre hospodárstvo, privatizáciu a podnikanie, aby sa ujal slova.
Danko, Andrej, podpredseda NR SR (2023-11-23):
55. Poslanec Matovič.
Grausová, Natália, poslankyňa NR SR (2017-04-05):
Ďakujem. Extrémista a fašista Matovič práve prejavil neuveriteľne hlboké nedostatky vo vzdelaní, pretože ani v Starom zákone starozákonný Jahve ani Pán Ježiš Kristus nikdy nekázali šíriť pohanstvo. Práve naopak, mali by ste si toto doplniť, keď sa za kresťana tuná vydávate a keď tu hráte toto divadielko, takže naozaj, máte hlboké nedostatky. Doplňte si, prosím, vaše vzdelanie. Ak, ak niekto šíri nenávisť v tomto parlamente, ste to vy. Takmer od začiatku tohoto volebného obdobia. Ak sa nejakí moslimovia budú chcieť pomstiť Slovensku, tak len zato, že posielame našich žoldnierov do, na Blízky východ, kde sa, medzi nich, kde sa bojuje, tak len zato, že sme členmi zločineckej organizácie NATO, ktorá má na svedomí a vyvoláva nepokoje a rozbroje a vojny na Blízkom východe. A ešte by som vám chcela dať dobrú radu, zmeňte, prosím, psychiatra.
P. Hrušovský, podpredseda NR SR: (2002-05-21):
(Hlasovanie.) 101 prítomných, 99 za, 2 nehlasovali. Návrh sme schválili. Teraz poprosím pána poslanca Kresánka, aby uvádzal hlasovanie o návrhu skupiny poslancov na vydanie zákona o poskytnutí jednorazového peňažného príspevku politickým väzňom a pozostalým manželkám . Pán poslanec Kresánek. P. Kresánek, poslanec: Vážený pán predsedajúci, odporúčam hlasovať o tom, že predmetný návrh zákona prerokujeme v druhom čítaní.
Bugár, Béla, podpredseda NR SR (2010-10-22):
Áno, podľa rokovacieho poriadku, ešte pred hlasovaním, ak vystúpi člen vlády, okamžite otvára rozpravu. Takže to sa aj udialo. Tým pádom, nech sa páči, pán poslanec Janiš ako jediný, ktorý sa znovu prihlásil do rozpravy. Máte možnosť vystúpiť.
Janiš, Stanislav, poslanec NR SR (2011-05-18):
Ďakujem za slovo, pán podpredseda. Kolegyne, kolegovia, pán minister, podávam spravodajskú informáciu Výboru Národnej rady pre hospodárstvo a výstavbu k návrhu zákona o poskytovaní dotácií na obstaranie náhradných nájomných bytov, ktorý máme pod tlačou 318. Návrh zákona bol poslancom doručený v zákonnej lehote, ako píše rokovací poriadok. Konštatujem, že uvedený návrh zákona po formálno-právnej stránke spĺňa náležitosti uvedené v rokovacom poriadku Národnej rady. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada uzniesla v zmysle rokovacieho poriadku na tom, že odporučí uvedený návrh zákona prerokovať v druhom čítaní. Ďalej navrhujem, aby návrh zákona prerokovali výbory: ústavnoprávny, výbor pre financie a rozpočet, výbor pre hospodárstvo, výstavbu a dopravu, výbor pre verejnú správu a regionálny rozvoj a výbor pre sociálne veci. Súčasne za gestorský výbor navrhujem Výbor Národnej rady pre hospodárstvo, výstavbu a dopravu a odporúčam Národnej rade, aby výbory predmetný návrh zákona prerokovali v druhom čítaní do 30 dní a gestorský výbor do 32 dní od prerokovania návrhu zákona v prvom čítaní. Pán podpredseda, skončil som, otvorte rozpravu.
Mihál, Jozef, poslanec NR SR (2013-09-04):
Áno, aj ja som mal na jazyku, respektíve za rečníckym pultom pripravenú odbočku, teda odskok na dnešné Hospodárske noviny, kde teda sa dočítame v rozsiahlom materiáli o tom, ako Svetové ekonomické fórum hodnotí, alebo zhodnotilo zhoršenie podnikateľského prostredia na Slovensku. A zdôrazňujem, že to nehovoria opoziční poslanci, to nehovorí ani Simon, ani Mihál, ale to hovorí renomovaná svetová inštitúcia. A v tomto rebríčku sa prepadáme nižšie a nižšie. Tam sa dočítame, že je tu nedostatočná vymožiteľnosť práva, ale je to napríklad z mojej oblasti aj zlý Zákonník práce. Čiže poprosím kolegov, respektíve kvázi kolegov z vládnucej strany, aby sa nad týmito slovami, respektíve rebríčkom zamysleli a konečne začali robiť tak, aby sa znížila nezamestnanosť na Slovensku, aby sa zlepšilo podnikateľské prostredie nie verbálne, ale legislatívne a procesne, aby ste to, že ste taká silná vláda, taká jednotná a úžasná vláda, konečne prenieslo do činov, ktoré poslúžia občanom Slovenska.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 127 poslancov, za 126, proti žiadny, zdržal sa 1, nehlasoval, teda hlasovali všetci. Schválili sme uvedený návrh a tým pádom pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Mora, Ján, poslanec NR SR (2017-05-17):
Vážený pán predsedajúci, vážené panie poslankyne, vážení páni poslanci. V súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážený predsedajúci, ďakujem, skončil som, prosím, otvorte rozpravu.
Zmajkovičová, Renáta, podpredsedníčka NR SR (2014-10-29):
Faktické poznámky na pána poslanca dve. Uzatváram možnosť prihlásiť, tri. Uzatváram možnosť prihlásiť sa a prerušujem rokovanie o tomto bode programu, vyhlasujem dve minúty prestávku. (Dvojminútová prestávka.) (Po prestávke.)
Raši, Richard, poslanec NR SR (2010-08-10):
Ďakujem pekne. Vážená pani poslankyňa, v programovom vyhlásení, ktoré, teda vo volebnom programe, ktorý si SMER dal v kapitole Zdravotníctvo, bol prvý bod kvalitná zdravotná starostlivosť a hneď druhým bodom boli zdravotnícki pracovníci a ich stabilizácia. Preto bola tá moja poznámka, že v programovom vyhlásení vlády vašom sa nenachádza ani bod o zdravotníkoch a naozaj celé programové vyhlásenie vlády hovorí o tom, že zdravotníci nie sú prioritou tejto vlády. Po druhé. Možno si pamätáte na našu poslednú televíznu diskusiu, kde ste aj vy, aj ja tvrdili, že dostavať Rázsochy chceme. A dokonca vy ste povedali, že túto myšlienku ste mali už predtým, keď ste boli vo vláde od roku 2002. Naďalej platí to, čo som povedal, že Rázsochy dostaviate iba s nami alebo my ich dostaviame aj bez vás, pretože dobrý hospodár, ako ste povedali, stavia dom až potom, keď na to má. Ale vy Rázsochy stavať v tejto vláde nebudete. A tretia vec, účinná látka, som rád, že ste potvrdili len moje slová, že preskripcia účinnej látky nie je témou, ktorá bola rozdiskutovaná s odbornou spoločnosťou a je medzi odbornou spoločnosťou veľký odpor voči zavádzaniu tejto myšlienky. Ďakujem pekne.
P. Hrušovský, predseda NR SR: (2003-11-06):
Bol podaný vážny pozmeňujúci návrh podľa § 85 ods. 4 písm. b). Využívam právo a navrhujem Národnej rade Slovenskej republiky, aby sa týmto návrhom zákona aj vzhľadom na podaný pozmeňujúci návrh opakovane venoval a prerokoval gestorský výbor. Až po prerokovaní (potlesk) v gestorskom výbore odporúčam, aby sme rokovali o návrhu zákona ďalším pokračovaním. Je všeobecný súhlas s týmto návrhom, páni? (Súhlasná reakcia pléna.) Pán poslanec Cabaj.
Hrnčiar, Andrej, podpredseda NR SR (2018-10-24):
Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Vladimírovi Slobodovi.
Laššáková, Jana, podpredsedníčka NR SR (2015-12-01):
S reakciou pani podpredsedníčka Jurinová, nech sa páči.
Budaj, Ján, poslanec NR SR (2019-03-28):
Prosím vás, vráťte mi sekundu.
Sulík, Richard, predseda NR SR (2011-09-14):
Prosím, hlasujte teraz. (Hlasovanie.) Prítomných 145 poslancov, hlasovalo 75 proti, 70 sa zdržalo. Uvedené body spoločnej správy sme neschválili.
Laššáková, Jana, podpredsedníčka NR SR (2015-01-28):
S reakciou pani poslankyňa Žitňanská. Nech sa páči.
Laššáková, Jana, podpredsedníčka NR SR (2015-04-16):
Na vystúpenie pána poslanca s faktickými poznámkami páni poslanci Fronc, Lipšic, Mikuš a Matovič. Končím možnosť prihlásiť sa. (Reakcie z pléna.) Aj ďalšia strana, dobre. Poprosím vás, kto je posledný? Matovič je? (Reakcie z pléna.) Posledný je pán poslanec Martvoň? Nie. Fronc, Lipšic, Mikuš, Matovič. Posledná je... (Reakcie z pléna.) A ale, pán poslanec Martvoň, ste prihlásený, ale za vami ešte sú, Jarjabek je posledný. Končím možnosť prihlásiť sa s faktickými poznámkami. Nech sa páči, pán poslanec Fronc.
P. Hrušovský, podpredseda NR SR: (2001-12-06):
Ľ. Andrassy, poslanec: Ďakujem veľmi pekne, pán predsedajúci. Chcem zareagovať na veľmi vecné aj pripomienky k môjmu vystúpeniu na pani poslankyňu Keltošovú. Chcem povedať, že nechceme handlovať so sociálnymi štipendiami pre poslucháčov vysokých škôl, aj preto som tento pozmeňujúci návrh dal podpísať nielen poslancom vládnej koalície, ale dal som ho podpísať aj opozičným poslancom, pretože si myslím, že sa všetci zhodneme na tom, že je to potrebné. To, či sa mal zmeniť aj systém, ja si takisto ako vy myslím, že áno a treba si túto otázku položiť možno aj v tom, ako sa plní legislatívny plán úloh vlády, ktoré si vláda dala na celé štvorročné obdobie. V súvislosti s obvinením aj ministerky financií, že zle prerozdelila peniaze, treba povedať, že ministerstvo kultúry dostalo finančné prostriedky, ktoré malo na obligatórne a fakultatívne výdaje. A treba takisto povedať, že minister kultúry plače nad tým, koľko je málo prostriedkov na podporu tradičnej kultúry, na podporu občianskych združení, ale práve on mal dosah na to, ako sa tieto prostriedky prerozdelia a jeho úradníci prerozdelili na podporu občianskych združení len 6 mil. korún. Preto chceme zmeniť toto prerozdelenie a chceme dať o 20 mil. korún viac na občianske združenia, ktoré sa uchádzajú o podporu na ministerstve kultúry, nie na krajských úradoch. A posledná vec v súvislosti s vysokoškolským zákonom - debatovať k vysokoškolskému zákonu určite budeme v prvom aj v druhom čítaní, tiež si myslím, že je tam viacero vecí, o ktorých sa bude viesť aj veľmi vážna odborná debata. Súvisí to aj s právnou subjektivitou či už vysokých škôl alebo fakúlt. V tejto chvíli chceme ale riešiť otázku finančných prostriedkov na zabezpečenie chodu škôl, ktoré organizujú a budú organizovať externú formu štúdia. A v školstve sa podarilo rozbehnúť projekty či už šikmé strechy, plynofikáciu, KBV, teda aj tam sa nám podarili urobiť mnohé pozitívne veci. (Ozval sa zvuk časomiery.)
Hort, Milan, podpredseda NR SR (2011-05-24):
Ďalším písomne prihláseným do rozpravy, teraz už nie za poslanecké kluby, je pán poslanec Marek Maďarič. Pán poslanec, nech sa páči, je tu priestor na vaše vystúpenie v rozprave. Ďalším prihláseným je potom pán poslanec Igor Matovič. Nech sa páči, pán poslanec.
Laššáková, Jana, podpredsedníčka NR SR (2012-09-13):
Na vystúpenie pani podpredsedníčky s faktickými poznámkami: pán poslanec Mihál, pani poslankyňa Vaľová, pani poslankyňa Tomanová, pán poslanec Chren. Končím možnosť prihlásiť sa s faktickými poznámkami. Pán poslanec Mihál, nech sa páči.
Pellegrini, Peter, predseda NR SR (2015-11-24):
Prezentujme sa a hlasujme o pozmeňujúcom návrhu pána poslanca Kolesíka. (Hlasovanie.) Prítomných 133 poslancov, za hlasovalo 110 poslancov, zdržalo sa 22 poslancov, nehlasoval 1. Tento pozmeňujúci návrh sme schválili.
Ferenčák, Ján, poslanec NR SR (2020-04-02):
Ďakujem. A chápem kolegyňu z jej obáv z pohľadu predaja majetku alebo že možno by sa dialo niečo netransparentné. A na začiatku tiež bolo povedané, že každý primátor si môže meniť ľubovoľne rozpočet. Chcem povedať, že nie je tomu tak. Pretože nie každý má možné schválením zastupiteľstva narábať v rámci rozpočtu. Musí počkať na schválenie zastupiteľstva. Takže je to individuálne u každej samosprávy ináč. A druhá vec, ak by sa dialo rôzne predaje, tak primátor má možnosť uplatniť svoje sistačné právo, kde dochádza k, by som povedal, alebo ak má pocit, že nie je to v prospech obce, takže nemusí to uznesenie podpísať. A možno zdôrazniť, čo vždy zdôrazňujem, máte po a), po b), je to vo veciach bezprostredne súvisiacich so zabezpečením opatrení na riešenie krízovej situácie a vo veciach, ktoré z dôvodov hroziacej škody neznesú odklad. No kde tam je predaj tepelného hospodárstva? Aby sme fakt nevyrábali, ak to niekto urobí počas toho obdobia krízového, no tak čo, čo viac mu povedať? Veď v prvom rade dá, akýkoľvek poslanec dá podnet. Ja čo som dal návrh, je, ako spojazdniť hlasovanie per rollam, aby každý jeden pozmeňujúci návrh, bolo o ňom hlasované. Toto tam nebol ten spôsob a forma. Týmto predložením, čo som ja dal pozmeňujúci návrh, sa to stáva trans-pa-rent-ným. Každý jeden poslanec a každý jeden návrh, musí byť o ňom hlasované a nesie za to zodpovednosť štatutár. Nehľadajme za zrniečkom, by som povedal, nejaké obrovské balvany. Ďakujem.
Droba, Juraj, poslanec NR SR (2017-05-16):
Vážený pán minister, vážení kolegovia, dovoľte mi povedať pár slov k hodnoteniu predsedníctva Slovenskej republiky v EÚ. Aj s kolegom Klusom sme si dali naše predsednícke kravaty, takže týmto tiež chceme deklarovať, že sme rovnako ako predstavitelia štátu a vlády hrdí na to, ako sme obstáli a ako to dopadlo. Ja poviem naozaj len pár slov, lebo väčšinu vecí povedal za našu stranu kolega Klus. Takže osobne som sa zúčastnil niekoľkých podujatí na predsedníctve a všetky, môžem deklarovať, že priebeh bol veľmi hladký a veľmi dobrý. Čo je však dôležitejšie, dostával som spätnú väzbu od kolegov na rôznych úrovniach, od kolegov hlavne poslancov z krajín Európskej únie, kde tá spätná väzba bola výlučne pozitívna. To je vždy veľmi príjemné, keď prídete po skončení vášho predsedníctva na ďalšie podujatie a väčšina účastníkov spomína o tom, ako prebehli podujatia v Bratislave úspešne. Z pohľadu človeka, ktorý tu žije, je tiež nie nezanedbateľné to, že sme odprezentovali našu krajinu a naše hlavné mesto tisícom mienkotvorcov z krajín Európskej únie. Nemyslím si, že primárnym cieľom predsedníctva EÚ by malo byť nejaké piár krajiny, ale je to postranný benefit, ktorý sme takisto získali. Takže za to tiež patrí vďaka. Chcem podotknúť, že pri podujatiach súvisiacich s predsedníctvom sa predstavitelia opozície aktívne zúčastňovali väčšiny podujatí, ktoré s predsedníctvom súviseli, a dnes fungujeme vo svete, kde prestávajú platiť akékoľvek pravidlá politického zápasu. Hovorím o našej domácej politickej scéne, tak som rád, že zahraničná politika ostáva aspoň tým posledným ostrovom normálnosti a Slovensko, ak teda nerátame jednu parlamentnú stranu, ostáva aj naďalej jednotné. Čo je pre mňa také príjemné zistenie, lebo ak sa pozerám okolo seba, tak tie bašty aspoň akej-takej istoty normálnosti v našom politickom zápase postupne padajú jedna za druhou, takže dúfam, že tá v oblasti obrany a bezpečnosti a v oblasti zahraničnej politiky nikdy nepadne. Chcel som hovoriť viac o bezpečnostnej stratégii, ktorá patrí pod rezort ministerstva zahraničných vecí, ale nechám si svoj príspevok a prídem a vystúpim s ním až pri bode, ktorý predkladajú kolegovia Fedor a Glváč. Takže ešte raz, pán minister, ďakujem a chcem tlmočiť poďakovanie aj všetkým, ktorí sa na príprave a realizácii predsedníctva Slovenska podieľali.
Mezenská, Helena, poslankyňa NR SR (2013-10-30):
Vážená pani predsedajúca, vážení prítomní poslanci, no nedá mi, aby som k tejto téme a k tomuto návrhu Miroslava Kadúca sa nevyjadrila, a to mojou podporou v presvedčení toho, že vývoj situácie na Slovensku a spoločenský dopyt po zvyšovaní možnosti účasti občanov na verejnom rozhodovaní ukazujú, že takejto téme a zavádzaniu prvkov priamej demokracie v parlamentnej praxi je potrebné vyhovieť, či už je to formou alebo nástrojmi referend, alebo petičných akcií, pri ktorých ja chcem vysloviť svoje presvedčenie, že pri relevantnej forme účasti ľudí v týchto občianskych aktivitách by mal pristupovať parlament aj tým, že dokáže kodifikovať a uzákoniť relevantnú vôľu občanov. Hoci to dnes v parlamente tak nevyzerá, že sa okolo tohto návrhu zákona rozvíri príslušná rozprava, ja som presvedčená, že takýto zákon na pôdu parlamentu patrí a že takýto zákon by mal byť aj schválený. Chcem zdôrazniť, že vývojové trendy a vôľa ľudí, spoločenská objednávka čím ďalej, tým viac upozorňuje a podčiarkuje význam priamej účasti ľudí v rozhodovacích procesoch, pretože sa ukázalo, že v mnohých prípadoch je parlament a parlamentný mechanizmus odchýlený od všeobecnej vôle a všeobecného záujmu občianskej verejnosti. Preto by som bola veľmi rada, aby sme sa nad týmto návrhom spoločne zamysleli a aj keď to naozaj tie nálady v parlamente nevyznievajú v prospech toho návrhu, aby sme sa nad jeho schválením vážne zamysleli. Som presvedčená o tom, že tento návrh, aj keď dnes skončí neúspešne v schvaľovacom procese, že tu nebol poslednýkrát predložený, že opakovane takýto návrh tu predkladaný bude do tej chvíle, kým sa petícia a referendum nestanú štandardnými metódami a štandardnými nástrojmi, ktoré budeme počas výkonu poslaneckých mandátov do rozhodovacích procesov zapájať. Ja som presvedčená o tom, že prvky priamej demokracie ako petícia, referendum, obzvlášť v tak kľúčových otázkach, akým je napríklad vstup do eurozóny alebo ochota vstúpiť alebo teda prispieť do eurovalu, ja som presvedčená, že k tomu by sa mala vyjadrovať aj občianska verejnosť. V minulosti sa ukázalo a tá skutočnosť z rôznych alebo výsledky rôznych prieskumov odzrkadlili, že vôľa ľudí sa odchýlila od toho, ako sa v konečnom dôsledku k takýmto zásadným otázkam vyjadril samotný parlament. Takže ešte raz chcem zdôrazniť, že tento návrh ja v plnej miere podporujem, rovnako ako budem podporovať každú jednu diskusiu, ktorá bude viesť k priamej účasti občanov v rozhodovacích procesoch. A som presvedčená o tom, že aj keď dnes tento návrh zákona nebude schválený, že sa s ním opäť na pôde parlamentu stretneme a budeme sa s ním ďalej stretávať. Ďakujem za vypočutie.
Zmajkovičová, Renáta, podpredsedníčka NR SR (2012-05-10):
Ďalší pán poslanec Nagy.
P. Hrušovský, predseda NR SR: (2005-03-17):
(Hlasovanie.) 127 prítomných, 126 za, 1 proti. Návrh sme schválili. Otváram rozpravu o návrhu zákona o strelných zbraniach a strelive. Pán poslanec Maxon sa nehlási k tomuto bodu do rozpravy? Hlásite sa do rozpravy, pán poslanec? (Smiech v sále.) Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním gestorského výboru...
Mikuš, Jozef, poslanec NR SR (2013-03-13):
Ďakujem pekne. No, pán kolega Štefan, povedal si, dúfam, že to poviem presne, že nepodporíš našu novelu kvôli výške sankcií, kvôli výške pokút. Tak také niečo si povedal, čiže k vecnej stránke veci si sa nevyjadril negatívne, ale na vine, že nepodporíš našu novelu, je to, že vláda navrhuje zvýšenie pokút. A keďže mnoho ľudí nemá na pokuty, takže ty nepodporíš tento návrh, túto novelu. No, musím povedať, že aj medzi nami poslancami sú veľkí fajčiari, aj na školách učitelia, aj v nemocniciach lekári sú fajčiari, ale všade tam vo verejných, vo verejných budovách je zákaz fajčenia v spoločných priestoroch. Jedine zákaz nie je v bytových domoch, pretože to sú súkromné, súkromné priestory, resp. nemôže štát zákonom do toho vstúpiť, že vo verejných priestranstvách alebo vo verejných priestoroch domov sa nesmie fajčiť. Toto zákon nemôže povedať. Takže tým, že ty nepodporíš našu novelu, podporuješ napríklad to, že bude zákaz fajčenia na verejných priestranstvách, napríklad na autobusových zastávkach, dokonca pred vchodom bytového domu alebo na nástupištiach železničných, ale teoreticky sa môže fajčiť v bytových domoch, v spoločných priestoroch bytových domov. Naša novela hovorí o tom, že ak vlastník bytového domu sa rozhodne, že chce mať zákaz fajčenia v spoločných priestoroch, to znamená na chodbách, schodištiach, v kočikárňach, skladoch, vo výklenkoch, kade-tade, kde sú tie, aké priestory sú v bytových domoch, tak keď sa on rozhodne, tak tieto priestory budú automaticky spadať pod zákon o ochrane nefajčiarov. O tom hovorí naša novela. Myslím, že ešte po rozhovore sa pokúsim, aby si prehodnotil... (Prerušenie vystúpenia časomerom.)
Dostál, Ondrej, poslanec NR SR (2021-05-06):
Teraz budeme hlasovať o pozmeňujúcom návrhu pána poslanca Lehotského.
Demian, Jaroslav, poslanec NR SR (2013-10-17):
Pán predseda, keďže sme odhlasovali body zo spoločnej správy, hlasovali sme aj o pozmeňujúcom návrhu pána poslanca Duchoňa, mám splnomocnenie gestorského výboru, dajte hlasovať teda o tom, že prerokovaný vládny návrh zákona prerokujeme v treťom čítaní ihneď.
Zmajkovičová, Renáta, podpredsedníčka NR SR (2014-03-27):
Ďakujem, pán minister. Ďalšiu otázku položila podpredsedníčka Národnej rady Erika Jurinová podpredsedovi vlády a ministrovi vnútra Slovenskej republiky Robertovi Kaliňkákovi. Otázka znie: „Vážený pán minister, aké opatrenia vykonávate v záujme toho, aby lesné pozemky v katastroch, kde nebola vykonaná ROEP komasácia, nedochádzalo k poškodeniu lesa a vlastníckych práv ich majiteľov?“ Odpovedať bude podpredseda vlády Ľubomír Vážny.
Pellegrini Peter, predseda NR SR (2015-02-18):
Pán poslanec, odvolávame pána ministra Pavlisa, nie pána poslanca Kondróta, ak by ste sa k veci vyjadrili.
Bihariová, Irena, poslankyňa NR SR (2023-12-13):
Ďakujem pekne. Ďakujem aj Petrovi Pollákovi, že vniesol do tejto témy naozaj veľmi dôležitý kontext a rozmer a naozaj má pravdu v tom, že už dnes je v ponuke viacero odskúšaných, odpilotovaných projektov, ktoré ak by si vláda odskúšala, tak by naozaj mohli byť veľmi dôležitým a užitočným stimulom, dokonca aj od tých fuj-fuj, terénnych mimovládok, ktoré ich naozaj v teréne poctivo odskúšali a majú s nimi výborné výsledky. Ak by teda napriek tomu neboli predstavitelia koaličných strán ochotní sa akýmkoľvek návrhom tohto typu riadiť a veď je to ich právo, tak potom mám možno ešte jeden jednoduchší typ a radu, čo by mohli urobiť naozaj hneď a nestojí to žiadne náklady a síce, aby sa prestali vyjadrovať o Rómoch ako o parazitoch, prepáčte za výraz, prežieračoch dávok a podobným jazykom, pretože to, čo tu na konci dňa robí, že to vytvára dojem, proti ktorému proste sa, hej, ani nemôžeme čudovať, že sa ľudia a potenciálni zamestnanci, zamestnávatelia obrňujú a nechcú ich zamestnávať. Tým pádom nerozbieha sa to, o čom, o čom Peter hovoril, že by sa rozbiehať malo na prospech ekonomiky. Ostávajú kdesi na periférii s tou stigmou tých akože kriminálnikov, vyžieračov, a tým, ktorým sa nechce pracovať. A pritom je to len nejaký étos a rétorika a stigma, ktorá najčastejšie prichádza práve od tých, ktorých je naviac počuť, a to sú politici a političky. Takže keď už nie je vôľa osvojiť si niektoré typy programov, tak aspoň toto, pre lásku božiu na nebi, by sme si osvojiť mohli. Ďakujem. (Potlesk.)
Jurinová, Erika, podpredsedníčka NR SR (2014-12-04):
Páni poslanci – prepáčte, pán poslanec – ukľudnite sa a, prosím vás, nechajte dorozprávať kolegu. Prosím kľud v miestnosti. Páni poslanci!
Grendel, Gábor, podpredseda NR SR (2021-11-24):
Otváram rozpravu, do ktorej som nedostal žiadnu písomnú prihlášku. Pýtam sa, či má niekto záujem z kolegov sa do rozpravy prihlásiť ústne, takže pán poslanec Taraba a pani poslankyňa Laššáková. Končím možnosť prihlásiť sa ústne do rozpravy. Nech sa páči, pán poslanec Taraba.
Hrušovský, Pavol, podpredseda NR SR (2011-03-29):
Hlasujeme, páni poslanci, o bode 3 zo spoločnej správy, kde pán spoločný spravodajca ukazuje inak, ako odporúča výbor.
Duchoň, Daniel, poslanec NR SR (2012-05-11):
Ja by som iba poukázal na skutočnosť, že napr. ste spomenuli, že vám tam chýbajú viaceré modernizačné, veľké modernizačné projekty, ako napr. nákup taktických dopravných lietadiel bol aj vysúťažený a začatý za našej éry, ale nerealizoval sa z dôvodu práve vypuknutia finančnej a hospodárskej krízy a tým pádom redukcii finančných prostriedkov. A jedna poznámka naozaj tiež k tomu, že komu teda neveríte z takých a onakých dôvodov, ale ja si myslím, ja teda osobne by som neveril človeku, ktorý zaviedol na rezort obrany naozaj eštebácke metódy a metódy minulej éry. Ďakujem. (Potlesk.)
A. Belousovová, podpredsedníčka NR SR: (2009-02-10):
Faktické poznámky na vystúpenie pána poslanca Vestenického majú pán poslanec Miššík, pani poslankyňa Laššáková a pán poslanec Kovarčík. Končím možnosť prihlásiť sa s faktickými poznámkami. Slovo má pán poslanec Miššík.
Pellegrini, Peter, podpredseda NR SR (2020-07-14):
Pani poslankyňa Drábiková.
Susko, Boris, poslanec NR SR (2015-12-09):
Ďalej hlasujeme o pozmeňujúcom návrhu pani poslankyne Mezenskej.
Viskupič, Jozef, poslanec NR SR (2015-10-21):
Ďakujem. Tiež oceňujem, pán premiér, že ste prišli a koniec koncov ste vystúpili, a chcel by som vás troška poopraviť v tom, čo je absurdné, keďže hovoríte, že od roku 1992 ste tu, alebo v politike, tak mám obrovský pocit, že sa to podpísalo na vašom pohľade na dobro a zlo, ktoré v spoločnosti funguje. Vám sa zdá, že je na vás opozícia zlá, že vás otravujú schôdze, ktoré odhaľujú zlyhanie vašich ministrov, že uplatňovanie kontrolnej právomoci Národnej rady sa vám zdá zlé a robíme tým nejakú politiku zla. A dokonca hovoríte, že vy sa nedáte vyrušovať opozíciou vo vládnutí, pretože musíte ešte v kľude dovládnuť a pracujete pre Slovensko. Ja mám pocit, že absurdné je presne to, že ak budete označovať kontrolnú právomoc, absolútne právo na to, že ak existujú reálne zlyhania vašich ľudí, tak sem prídu poslanci. My tu máme celý klub zastúpený na tejto schôdzi a chcel by som vám povedať, že nemusíte nás vyzývať, aby sme chodili medzi ľudí, pretože chodíme. Kde ste boli vy, kde boli vaši poslanci zo SMER-u, keď sa teraz cez víkend oslavovalo 190. výročie narodenia dobrovoľníka slovenského, ktorý tvárou v tvár smrti sa rozhodol radšej zvoliť smrť, ako zrušiť alebo porušiť svoje poslanie, a bol to Ďurko Langsfeld. Kde? V Sučanoch sa narodil, jeden jediný tam z vás nebol, a vy nám budete rozprávať, že máme chodiť medzi ľudí?! My sme tam boli, nebola tam RTVS-ka, nebol tam nikto z vás a myslím si, že tvárou v tvár k takémuto poslaniu my si do bodky plníme poslanie opozície, a keď vy budete mať... (Prerušenie vystúpenia časomerom.)
Pellegrini, Peter, podpredseda NR SR (2020-07-23):
Pán poslanec Takáč.
Matovič, Igor, poslanec NR SR (2023-11-22):
Hovorím tak presne k veci ako ešte nikto dnes tu nehovoril k veci, hovorím o korupcii, ktorej vy ste spáchali, kde ste zobrali najprv, pán Pellegrini, kde ste najprv nafutrovali, nafutrovali Haščákovi účet na Cypre, 440 mil. eur, keď Penta postavila v Michalovciach nemocnicu za 38 mil., aby sa nám to ľahšie počítalo, povedzme, že 44, tak 44 a 440 je čo, desať nemocníc za to mohlo byť postavených. Desať nemocníc ako v Michalovciach. A Pellegrini s Ficom povedali Haščákovi, v pohode to ukradni, ukradni to chorým ľuďom. A tým, že to bolo pred desiatimi rokmi a tá nemocnica bola stavaná pred tromi-štyrmi asi rokmi, tak vtedy mohlo byť nie desať, ale možno pätnásť, možno dvadsať nemocníc postavených také ako v Michalovciach. Čiže hovorím, pán predsedajúci, presne k veci a presne je to rana medzi oči. Takto vy v tej politike na Slovensku fungujete celých vašich 19 rokov, čo ste tu robili mopslíka Ficovi. Haščákovi natlačiť gágor, napumpovať mu účet na Cypre, s peniazmi ukradnutým chorým ľuďom a potom, keď získate moc, sem prísť a na hanbu sem predložíte prvý zákon, kde hovoríte, že treba zobrať peniaze onkologickým pacientom a treba im zobrať nádej, lebo keď Haščák nedá peniaze na liečbu onkologických pacientov včas, tak tým ľuďom beriete nádej. A ešte raz, ja som to povedal vám viackrát už počas týchto dní, nikomu z vás to neprajem, ale tí ľudia, ktorým iden... jak sa to povie, diagnostikujú zhubný nádor alebo rakovinu, a tí ľudia vedia, ktorí vedia, že potrebujú čím skôr operáciu, lebo to v nich rastie, tí ľudia umierajú zaživa, keď sa nevedia dočkať termínu operácie, ale ak by už mali podľa zákona, ktorý je platný a ktorý vy idete teraz rušiť alebo odsúvať o rok, ak by tí ľudia už vedeli, že vedia, že dobre, dva týždne, tri týždne jednoducho majú termín, dokedy najneskôr tú zdravotnú starostlivosť dostanú, tí ľudia by nám tu nezomierali zaživa. Čo ste vy za tvory, keď toto idete tým chorým ľuďom urobiť? A ešte si odhlasujete že proti noci. To sa fakt hanbíte cez deň rokovať o tom, že idete zobrať nádej chorým ľuďom, že dostanú včas liečbu, onkologickí pacienti? To naozaj takto vy pokúšate spravodlivosť, takto vy pokúšate Boha? Sa nebojíte toho trestu, ktorý za to na vás príde? Ubližovať takto chorým ľuďom za situácie v spojitosti, ako som to povedal, že najprv zločincovi, zločincovi Haščákovi nafutrujete jeho účet, potom od neho vedome beriete úplatky vo forme pozitívneho piár v jeho médiách, jednoducho necháte sa korumpovať, kupovať a že sa správate ako prostitútky a potom prídete s takýmto návrhom zákona, rehocete sa pritom alebo sklonené hlavičky, alebo sem neprídete a poslušne stláčate tlačítka, kde si normálne tým stlačením tlačítka, keď vás je tu 76 a budúci rok kvôli tomu, čo ste spravili, umrie 790 ľudí, každý z vás tým stlačením tlačítka zabijete desať ľudí. A koľkých tých ľudí pripravíte o normálny život, koľkým zoberiete nádej žiť, lebo najhorší pocit pri tých onkologických pacientoch, pane, prosím vás, nevolajte tu, keď predsedajúci tu nevie s vami spraviť poriadok, budem tu robiť ja... (Prerušenie vystúpenia predsedajúcim.)
P. Hrušovský, predseda NR SR: (2005-06-30):
(Hlasovanie.) 134 prítomných, 92 za, 10 proti, 31 sa zdržalo, 1 nehlasoval. Návrh sme schválili.
Mihál, Jozef, poslanec NR SR (2017-05-19):
Ďakujem. Budem stručný. Vyzývam vás, kolegyne, kolegovia, na podporu tohto návrhu zákona. Chcem zdôrazniť, že na rozdiel od tej otcovskej dovolenky, kde predsa len je nejaká finančná záťaž pre rozpočet Sociálnej poisťovne, tu prakticky žiadne finančné zdroje nové potrebné nebudú. To, že v praxi majú muži vyššie platy ako ženy, to je, bohužiaľ, smutná realita z pohľadu žien, ale nie objektívny dôvod, aby tu niekto spochybňoval z hľadiska výpočtu ošetrovného. Tento návrh je veľmi potrebný v praxi, nebudú ho využívať, samozrejme, všetci rodičia, ale tam, kde na to príde, kde môžu byť nejaké problémy v rodine rôzneho charakteru, bude veľmi dobrá možnosť vystriedať sa na OČR-ke. A ak to niečo má spôsobiť, tak možno veľmi symbolický nárast administratívnych povinností, napríklad zamestnávateľa, ktorý vlastne jeden zamestnávateľ nahlasuje OČR-ku a bude musieť aj druhý zamestnávateľ nahlásiť OČR-ku do Sociálnej poisťovne, ale v záujme výsledku si myslím, že to je skutočne zanedbateľná záťaž, ktorú by ani nestalo za to spomínať. Takže ešte raz, je to návrh, ktorý pomôže časti našich rodín, časti našich rodín to pomôže veľmi výrazne, Sociálnu poisťovňu ani iné verejné rozpočty to nebude stáť prakticky nič. Čiže je to len na našej dobrej vôli, aby sme tento návrh podporili. Ďakujem.
Ďuriš Nicholsonová, Lucia, podpredsedníčka NR SR (2017-05-09):
Pán poslanec Marosz, nech sa páči.
B. Bugár, podpredseda NR SR: (2002-06-18):
(Hlasovanie.) Prítomných 123 poslancov, za návrh hlasovali 9, proti 83, zdržalo sa 28 poslancov, 3 nehlasovali. Konštatujem, že bod č. 9 čl. 7 sme neprijali.
D. Lipšic, podpredseda vlády a minister spravodlivosti SR: (2004-03-03):
Po prvé, jednotné a záväzné pravidlá kontrolnej činnosti v územnej samospráve. Po druhé, postavenie hlavného kontrolóra, spôsob jeho ustanovovania do funkcie, spôsob a dôvody na jeho odvolanie, práva a povinnosti, platové podmienky, kvalifikačné a morálne predpoklady. Po ďalšie, rieši vymedzenie osobnej a vecnej pôsobnosti hlavného kontrolóra, definuje konflikt záujmov a zavádza existenciu a upravuje postavenie útvaru hlavného kontrolóra. Požiadavka na existenciu takéhoto zákona je vyvolaná už spomenutou nedostatočnou úpravou vnútornej kontroly v dnešnej legislatíve, pričom význam predloženej úpravy zvýrazňuje najmä presun majetku a financií značného rozsahu na územné samosprávy a s tým súvisiaca zodpovednosť voči občanom. Zavádza sa povinnosť nielen zriadiť funkciu hlavného kontrolóra, ale ho aj voliť. Otvára a upresňuje sa mechanizmus prihlasovania sa na funkciu hlavného kontrolóra, upresňuje sa mechanizmus priebehu jeho voľby a posilňuje sa jeho nezávislosť okrem iného aj pevne stanoveným mechanizmom na výpočet jeho platu. Pokiaľ ide o ustanovenia súvisiace so vstupom verejnosti do legislatívneho procesu na úrovni územných samospráv, predložený návrh posilňuje mieru účasti verejnosti na verejnom živote s cieľom zabezpečiť čo najtransparentnejší výkon verejnej moci. Predložený návrh podobne, ako to robia Legislatívne pravidlá vlády, umožňuje verejnosti ovplyvniť výslednú podobu príslušným zastupiteľstvom prijímaného všeobecne záväzného nariadenia. Pre orgány územnej samosprávy stanovuje povinnosť zverejňovať návrhy všeobecne záväzných nariadení, reagovať na predkladané pripomienky, vyhodnocovať ich a za splnenia stanovených požiadaviek povinne umožniť zástupcom verejnosti vystúpiť na rokovaní zastupiteľstva. Z dôvodov uvedených v úvodnom slove, keďže návrh zákona smeruje k lepšej kontrole a transparentnosti výkonu verejnej moci na úrovni územnej samosprávy, si vás dovoľujem požiadať, vážené pani poslankyne, vážení páni poslanci, o schválenie vládneho návrhu zákona do druhého čítania. Ďakujem, pán predseda.
Glváč, Martin, podpredseda NR SR (2018-10-18):
Ďakujeme, pán poslanec. Doplňujúcu otázku, pán poslanec Marosz, áno či nie? Nech sa páči.
Paška, Pavol, predseda NR SR (2012-09-27):
Pán poslanec Dzurinda, nech sa páči, do rozpravy.
Hrnčiar, Andrej, podpredseda NR SR (2016-04-26):
Pán poslanec Matovič.